id en id en ms ms ms id ms id id id eo id id id id en id id ms ms id id id ms id ms ms en
Buat ‘wayang’ angkut lumpur, warganet sindir menteri
Aksi Menteri Alam Sekitar dan Air Tuan Ibrahim Tuan Man melakukan kerja pembersihan pasca banjir di Baling, Kedah, mengundang pelbagai reaksi warganet, termasuk sindiran.
Video berdurasi 25 saat itu dimuat naik pegawai khasnya, Mohd Zaidy Abdul Talib, di TikTok dengan kapsyen “(Tuan Ibrahim) membantu bersihkan lumpur di rumah mangsa banjir Baling di Kampung Iboi, ini contoh YB PAS yang boleh dijadikan teladan”.
Aksi ‘ringkas’ Menteri Alam Sekitar dan Air Tuan Ibrahim Tuan Man melongokkan lumpur menggunakan kereta sorong mendapat pelbagai reaksi, termasuk sindiran pilihan raya umum semakin dekat dan pujian.
Setakat ini, video berkenaan mendapat komen hampir 1,400 pengguna TikTok, selain mendapat lebih 9,500 tanda suka.
Antara kritikan dilontarkan warganet termasuk mempersoalkan mengapa hanya Tuan Ibrahim yang melakukan kerja-kerja pembersihan berkenaan.
Seorang warganet, @AmirEhan, berkata “gotong royong.. tapi yang buat kerjanya sorang saja..menteri pula tu.. habis yang ramai-ramai kat situ tu buat apa”.
@Shaqil84 pula berkata, “Wayang, jangan tak buat kerja…hebat”.
Selain itu, ada juga komen yang mengatakan tindakan Tuan Ibrahim melakukan kerja pembersihan itu sebagai ‘tanda’ pilihan raya umum ke-15 (PRU15) bakal berlangsung tidak lama lagi.
“Tanda-tanda PRU dah dekat…,” kata @Seroja.
Seorang lagi warganet, @Abu, berkata “hasil dari acuan Umno berlakon gred A tengok pun rakyat dah boleh menilai tanda-tanda PRU dah dekat masa untuk tarik perhatian wayang sudaaaaaa”.
Bagaimanapun, terdapat juga komen memuji dan mempertahankan tindakan Tuan Ibrahim itu.
@IzuddinYusoff berkata, “Tidak kisah lah YB apa orang kata, saya tetap hormat YB. YB antara ahli politik yang terbaik. muahhh sikit”.
Seorang lagi, @popitbirusokmo berkata, “nak tanya sajalah, orang yang kecam-kecam lah kan, tak kan korang nak suruh dia share dia buat kerja cuci-cuci tu 24 jam situ. kan tak masuk opis, meeting lain lagi”.
Datuk Seri ‘putar alam’, berdepan risiko dipenjara
Tentera Israel dapat lampu hijau bunuh rakyat Palestin guna dron
Elak tragedi hitam berulang, terima sebagai ahli, bukan calon PRU, Zaharin diberitahu
Salahuddin bayangkan kemungkinan pengisytiharan ‘darurat’ selepas Parlimen dibubarkan
Blogger ikrar terus bongkar ‘kemungkaran politik’ Zahid
Ordinan, proklamasi darurat Parlimen Batu Sapi, Gerik dan DUN Bugaya dibatalkan
Hakim tidak perlu rasa gentar dalam buat keputusan, kata Tengku Maimun
Saingan ‘sengit’ jika Wan Saiful pilih bertanding di Lembah Pantai
PRU15 : Siapa rakan, lawan Pas ditetap Sabtu ini
Azmin yakin PN akan jadi kerajaan selepas PRU15
© 2020 puteradaily.com. All rights reserved.